
Тест по бизнес-етикет

1. Нов партньор се обръща към вас неколкократно с погрешна фамилия. Вие:
А) Правите се, че не забелязвате;
Б) Молите Ваш колега да му обърне внимание на грешката
В) Не смятате, че това е толкова важно
Г) Казвате му името си отново в момента, в който той го произнася грешно.

2. На служебни имейли се отговаря: 
А)Само през работно време
Б) Когато ни е удобно, включително през нощта 

3. Кога гостът може да си тръгне от официална вечеря?
А) След шефа си
Б) След десерта
В) Когато пожелае, стига да се извини
Г) След домакина на вечерята

4. Поканени сте на суши бар. За да се храните, са ви необходими:
А) Клечки или ръце
Б) Вилица и нож
В) Клечки

5. На коя седалка в автомобил с шофьор ще настаните чуждестранен партньор?
А) Той сам ще избере къде да седне
Б) Зад шофьора
В) На задната седалка от дясната страна
Г) На задната седалка от лявата страна

6. Какво означава "black tie" на покана за тържество?
А) Официална черна вратовръзка
Б) Смокинг или строго официален костюм
В) Костюм с вратовръзка

7. Ако разговорът по телефона прекъсне, кой избира отново?
А) Няма значение, важното е да се чуете отново
Б) Този, който пръв е позвънил
В) Този, на когото са позвънили

8. Правят ви комплимент за добре свършена работа.  Вие:
А) Казвате, че не е било кой знае колко трудно 
Б) Усмихвате се и благодарите за оценката
В) Усмихвате се и казвате, че доста сте се поизпотили, но сте успели
Г) Правите се, че не чувате, тъй като се чувствате неудобно да получавате комплимент

9. Според фирмения код на облеклото мъжете винаги са с вратовръзки. През лятото вратовръзката може да се носи с риза с къс ръкав:
А) Да
Б) Не

10. Подходящо дамско облекло за коктейл е:
А) Всекидневно бизнес облекло
Б) Официална рокля със сандали
В) Костюм с пола или панталон
Г) Къса черна рокля с изрязано деколте и високи обувки

11. Поднасяте подарък на арабския си партньор. С коя ръка трябва да го подадете?
А) С дясната
Б) С лявата 
В) С двете ръце

12. Колко време предварително се разпращат поканите за коктейл?
А) 1 месец
Б) 2 седмици
В) 1 седмица

13. Имате служебен мобилен телефон. По време на делова среща вие:
А) Слагате го включен на масата, защото може шефът да ви потърси
Б) Оставяте го на режим „вибрация” на масата
В) Изключвате го

14. Поканени сте на официална вечеря, но в момента сте на диета и не желаете да я нарушавате. Вие:
А) Отказвате поканата с обяснението, че сте на диета
Б) Отивате, но не хапвате нищо
В) Отивате и докато сервират ястията дискретно казвате на тези около вас, че сте на диета и затова не се храните
Г) Казвате предварително на домакина, за да предвиди различно меню за вас

15. Гостуват ви китайски партньори. Вечерта ги каните на китайски ресторант, за да сте спокойни, че ще могат да се нахранят.
А) Да
Б) Не

16. На интервю за работа сте. Интервюиращите са двама души. Когато отговаряте на техни въпроси, вие:
А) се обръщате към този, който ви е задал въпроса
Б) гледате в неопределена посока и отговаряте на двамата
В) Докато говорите, последователно гледате и единия, и другия, без значение кой ви е задал въпроса 

17. Крайният срок за изпращане на документи в обява за работа е 1 юни. Вие:
А) Спазвате срока и ги изпращате така, че със сигурност да са там на 1 юни, но в никой случай по-рано
Б) Изпращате ги веднага след като са готови, без значение, че е една седмица по-рано
В) Изпращате ги на 1 юни по пощата, защото по този начин спазвате срока

18. Подготвяте подаръци за японските си партньори. Кой цвят опаковъчна хартия е неприемлив?
А)Бяла
Б) Черна
В) Розова
Г) Червена

19. С коя ръка се държи чашата на коктейл?
А) С дясната
Б) С лявата

20. На делова вечеря жената очаква партньорите й мъже да й кавалерстват, т.е. да държат стола й, докато тя сяда.
А) Да, иначе те демонстрират липса на възпитание
Б) Не, галантни мъже вече няма
В) Не са длъжни - вечерята е делова, но ако го направят, тя ще благодари
Този документ е създаден в рамките на проект „Повишаване компетентността на съдии, съдебни помощници и съдебни служители 
от ВАС и административните съдилища”, Договор № 13-24-2/10.09.2013 г., финансиран от Оперативна програма 
„Административен капацитет”, съфинансирана от Европейския съюз чрез Европейския социален фонд. 

